Public procurement notice: Contract Notice
Published: 2021-04-26
Buyer: Region Syddanmark, Projektorganisationen for Nyt OUH
Country: DK
Contract type: Works
Procedure: Competitive procedure with negotiation
CPV classification: 31122000 | 31127000 | 31682510 | 31682530 | 45000000: Construction work
Estimated value: 190000000 DKK
Submission deadline: 2021-05-24
Award criteria: The most economic tender

Technical requirements: Udbud af leverancekontrakt vedr. levering af nødstrøm (DRUPS Anlæg) inkl. drift og vedligehold til Nyt OUH
Udbuddet omfatter etablering og drift af et DRUPS anlæg med dertilhørende finansiering til brug for en samlet forsyning af nødstrøm til Nyt OUH henover en længere kontraktperiode.
Kontraktperioden er fastlagt for at sikre sammentænkning af henholdsvis anlæg og drift, og for at give incitament til at optimere projektets langsigtede totaløkonomi.
Med dette udbud ønsker Region Syddanmark at udbyde en samlet løsning omfattende etableringen af et DRUPS-anlæg og driften heraf til brug for levering af nødstrøm og bedre spændingskvalitet til Nyt OUH i en længere kontraktperiode.
DRUPS anlægget består overordnet af en DRUPS-bygning med tilhørende teknik og velfærdsfaciliteter, og i forlængelse heraf en skorsten. Samtidig etableres nye underjordiske tankanlæg. Leverandøren forestår herudover nedlægning og videreførelse af 10kV DRUPS-kabler, således at der opnås forbindelse mellem DRUPS-anlægget og koblingsstation, hvormed koblingsstationen kan forsynes med 10kV nødstrøm via DRUPS-anlægget. Ligeledes etableres underjordisk rørføring fra tankanlæg og frem til DRUPS-bygning. Endelig etableres parkeringspladser og udearealer i tilknytning til DRUPS-bygningen.
DRUPS-anlægget skal opføres i Nyt OUH’s "Teknikby" på byggemodnede arealer. DRUPS-bygningen skal rent fysisk bygges sammen med den særskilt etablerede koblingsstation. Koblingsstationen udbydes i et særskilt udbud (DP43 – 10 kV infrastruktur) og er ikke en del af nærværende udbud. Det samme gælder for leveringen af 10 kV DRUPS-kabler fra koblingsstationen og frem til grunden, hvorpå DRUPS-bygningen er placeret, som forestås af leverandøren på DP43 – 10 kV infrastruktur.
Ved etableringen af DRUPS anlægget indgår, ud over etableringen, bl.a. planlægning, projektering, kontrol, test og dokumentation.
Udbuddet indeholder endvidere drift og vedligehold af DRUPS anlægget i en efterfølgende forsyningsfase.
Region Syddanmark ønsker en leverandør, der ved hjælp af en totaløkonomisk tankegang har vedvarende fokus på dels at sikre en konstant nødstrømsforsyning, dels at minimere omkostninger til drift og vedligehold i både etablerings- og forsyningsfasen.
Region Syddanmark ønsker således en leverandør, der ved hjælp af et stabilt og driftssikkert DRUPS anlæg med tilhørende driftscenter, overvågningssystem og vagtordning kan sikre, at der til enhver tid kan leveres nødstrøm i tilfælde af strøm-/spændingsudfald, og som samtidig har et beredskab, som sikrer mulighed for omgående afhjælpning.
Ligeledes ønsker Region Syddanmark en leverandør, der ved hjælp af forebyggende drift og vedligehold sikrer et DRUPS anlæg med høj driftssikkerhed i overensstemmelse med de i funktions- og tekniske krav (Bilag 1) indeholdte krav, og som løser opgaven professionelt og fleksibelt.
På baggrund af opgavens karakter, herunder de samlede teknisk-økonomiske forhold, udbydes leverancekontrakten om etablering og drift af DRUPS anlægget i en længere kontraktperiode.
Kontrakten forudsættes at være tidsubegrænset, men med mulighed for opsigelse fra begge parter efter udløbet af en indbygget uopsigelighedsperiode. Leveranceperioden forventes at være 12,5 år, hvor kontrakten er uopsigelig.
Der henvises for en nærmere beskrivelse af opgavens omfang til det samtidigt offentliggjorte udbudsmateriale, jf. pkt. I.3).
Der henvises til det ovenfor anførte i punkt II.2.4). Kontrakten forudsættes at være tidsubegrænset, men med mulighed for opsigelse fra begge parter efter udløbet af en indbygget uopsigelighedsperiode. Leveranceperioden forventes at være 12,5 år, hvor kontrakten er uopsigelig.

Eligibility requirements: Ansøger skal ved sin prækvalifikationsanmodning udfylde Det fælles europæiske udbudsdokument (ESPD), som skal udfyldes og indsendes direkte via Byggeweb. Ansøger skal udfylde ESPD del II-VI. ESPD’et er en egen-erklæring fra ansøger som foreløbigt bevis i stedet for certifikater, der er udstedt af offentlige myndigheder eller tredjemand. Dokumentet udgør en formel erklæring fra ansøger om, at denne ikke befinder sig i en af de situationer, hvor økonomiske aktører efter udbudsloven vil eller kan blive udelukket (§ § 135-137), at denne opfylder de relevante egnethedskriterier (§ § 140-143), og at denne efter anmodning vil afgive de relevante oplysninger, som er krævet af Region Syddanmark. En ansøger, der deltager alene og ikke baserer sig på andre enheders kapacitet for at opfylde udvælgelseskriterierne, skal kun udfylde ét fælles europæisk udbudsdokument. En ansøger, der deltager alene, men baserer sig på en eller flere andre enheders kapacitet (underentreprenører/underleverandører), skal sikre, at Region Syddanmark modtager ansøgers eget fælles europæiske udbudsdokument sammen med et separat fælles europæisk udbudsdokument med de relevante oplysninger for hver af de enheder, som denne baserer sig på. Hvis ansøger er en gruppe af økonomiske aktører, herunder midlertidige sammenslutninger (et konsortium), som deltager i udbudsproceduren sammen, skal der for hver af de deltagende økonomiske aktører udfyldes et særskilt fælles europæisk udbudsdokument med de oplysninger, der kræves i ESPD del II-VI. Deltagelse i udbudsprocessen er udelukket, hvis et af forholdene i udbudslovens § 135, stk. 1, nr. 1-6 (ESPD del III, afsnit A eller B), er til stede. Deltagelse i udbudsprocessen er ligeledes udelukket, hvis et af forholdene i udbudslovens § 136, er til stede (ESPD, del III, afsnit C). For at godtgøre, at en eller flere af udelukkelsesgrundene nævnt i ESPD del III ikke er til stede, skal ansøger udfylde ESPD'et og medsende tilbuddet. Ansøgere, der befinder sig i en af de obligatoriske udelukkelsesgrunde i udbudslovens § 135 og § 136 er afskåret fra at afgive tilbud. Ansøger skal derfor erklære, at ansøger ikke befinder sig i en af de obligatoriske udelukkelsesgrunde i udbudslovens § 135 og § 136. Erklæringen afgives ved at udfylde ESPD del III, afsnit A og B (og dele af ESPD del III, afsnit C). Ansøger gøres for en god ordens skyld opmærksom på, at visse obligatoriske udelukkelsesgrunde i medfør af udbudslovens § 136 figurerer som frivillige udelukkelsesgrunde i ESPD’et del III, afsnit C). Herudover er deltagelse i udbudsprocessen udelukket, hvis ansøger befinder sig i en af de frivillige udelukkelsesgrunde i udbudslovens § 137, stk. 1, nr. 1, nr. 2, og nr. 4, som omfatter følgende situationer: - Region Syddanmark kan påvise, at ansøgeren eller tilbudsgiveren har tilsidesat gældende forpligtelser inden for det miljø- social- eller arbejdsretlige område i henhold til EU-retten, national lovgivning, kollektive aftaler eller de miljø-, social eller arbejdsretlige forpligtelser, der er afledt af konventioner mv. (nr. 1). - Ansøgeren eller tilbudsgiveren er erklæret konkurs, eller er under insolvens- eller likvidationsbehandling, tvangsakkord, hvis ansøgers/tilbudsgivers aktiver administreres af en kurator eller af retten, hvis ansøgers/tilbudsgivers erhvervsvirksomhed er blevet indstillet, eller hvis ansøger/tilbudsgiver befinder sig i en lignende situation i henhold til en tilsvarende procedure, der er fastsat i national lovgivning, hvor ansøgeren/tilbudsgiveren er hjemmehørende. (nr. 2) - Region Syddanmark har tilstrækkeligt plausible indikationer til at konkludere, ansøgeren eller tilbudsgiveren har indgået en aftale med andre økonomiske aktører med henblik på konkurrencefordrejning. (nr. 4) Ansøger skal derfor erklære, at ansøger ikke befinder sig i disse frivillige udelukkelsesgrunde i udbudslovens § 137, stk. 1, nr. 1, nr. 2, og nr. 4. Erklæringen afgives ved at udfylde ESPD del III, afsnit C, jf. den relevante rubrik.

Award value: 190000000